CELEX: 62015TN0164
Language: sk
Date: 2015-03-31 00:00:00
Title: Vec T-164/15: Žaloba podaná 31. marca 2015 – European Dynamics Luxembourg a Evropaïki Dynamiki/Parlament

13.7.2015   
            
            
               SK
            
            
               Úradný vestník Európskej únie
            
            
               C 228/17
            
         Žaloba podaná 31. marca 2015 – European Dynamics Luxembourg a Evropaïki Dynamiki/Parlament
   (Vec T-164/15)
   (2015/C 228/21)
   Jazyk konania: gréčtina
   
      Účastníci konania
   
   
      Žalobkyne: European Dynamics Luxembourg SA (Luxemburg, Luxembursko), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: I. Ampazis a M. Sfyri, advokáti)
   
      Žalovaný: Európsky parlament
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie Európskeho parlamentu, ktoré bolo žalobkyniam oznámené listom č. D (2015) 7680 z 13. februára 2015, ktorým bola ponuka žalobkýň zaradená na tretie miesto z ôsmych položiek, a to konkrétne pre položku č. 3 v rámci otvoreného verejného obstarávania č. 2014/S 066-111912 s názvom „PE/ITEC-ITS14 – Externé poskytovanie IT služieb“,
            
         
               —
            
            
               uložil Parlamentu povinnosť nahradiť škodu, ktorá vznikla žalobkyniam z dôvodu straty príležitosti byť zaradený na prvé miesto pre položku č. 3 v rámci rámcovej zmluvy ITS14, t. j. škody, ktorej výšku žalobkyne odhadujú ex aequo et bono na milión päťstotisíc eur (1 5 00  000 eur) spolu s úrokmi plynúcimi od vyhlásenia rozsudku alebo v akejkoľvek inej výške stanovenej Všeobecným súdom, a
            
         
               —
            
            
               uložil Parlamentu povinnosť nahradiť žalobkyniam všetky trovy konania.
            
         
      Dôvody a hlavné tvrdenia
   
   Podľa žalobkýň musí byť napadnuté rozhodnutie zrušené podľa článku 263 ZFEÚ z dôvodu, že Parlament porušil:
   
               1.
            
            
               svoju povinnosť odôvodnenia tým, že podal nedostatočné odôvodnenie, pokiaľ ide o posúdenie technickej ponuky, ktorou sa žalobkyne zúčastnili na spornom verejnom obstarávaní a neposkytol žalobkyniam finančné informácie týkajúce sa ponúk podaných úspešnými konzorciami,
            
         
               2.
            
            
               zmluvné dokumenty (špecifikácie verejného obstarávania a doplňujúce pokyny), ktoré sám vypracoval tým, že pri posúdení finančných ponúk účastníkov uplatnil metódu výpočtu, ktorá bola odlišná od metódy stanovenej vo vyššie uvedených dokumentoch, a
            
         
               3.
            
            
               zmluvné dokumenty a právo Únie tým, že neidentifikoval a neposúdil otázku mimoriadne nízkych ponúk.